Աբազերեն

Աբազերեն, աբազիներեն (Абаза Бызшва), աբազների լեզուն. այդ լեզվով խոսացողների թիվը 38 247 է Ռուսաստանում (հիմնականում՝ Կարաչայ-Չերքեզական Հանրապետությունում, որտեղ աբազերենը ունի պաշտոնական լեզվի կարգավիճակ) և մոտ 10 000՝ ԹուրքիայումEthnologue-ի զեկուցումը աբազերենի վերաբերյալ։ Աբազերենը պատկանում է կովկասյան լեզուների աբխազա-ադըգեական լեզվախմբին, քերականական և հնչյունաբանական կառուցվածքով շատ մոտ է աբխազերենին։ Ունի երկու հիմնական բարբառ, որոնք փոխըմբռնելի են։ Լեզուն պատկանում է իբերա-կովկասյան ընտանիքի հյուսիսարևմտյան խմբին։ Ունի բազմահամադրական տիպ (ստորոգյալի կառուցվածքով), նախադասության անդամների կայուն դասավորություն, բայական ժամանակների բարդ համակարգ, գործիական և վերածական հոլովներ։

 Լեզվի առանձնահատկություններ 
Աբազերենի յուրահատկություններից ամենաուշագրավն այն է, որ ունի միայն երկու ձայնավոր (а և ы) և բազմաթիվ բաղաձայներ (63 հնչույթ)։ Աբազերենի այբուբենի մյուս ձայնավորները (ինչպես о, у, э, և այլն) ռուսերենի ազդեցության արդյունք են և օգտագործվում են միայն օտար լեզուներից փոխառված բառերում։

 Այբուբեն 
մինի|270px|աջից|Աբազերենի լատինատառ և կիրիլիցայի վրա հիմնված այբուբենների համեմատական աղյուսակ։
Աբազերեն գիրը ստեղծվել է 1932 թվականին (լատինատառ), որին 1938 թվականին փոխարինեց կիրիլիցան։ Բաղաձայների առատությունը պահանջ առաջացրեց աբազերեն այբուբենում բազմաթիվ կցատառերի ստեղծման։

 А а Б б В в Г г Гв гв Гъ гъ Гъв гъв Гъь гъь Гь гь   Д д Дж дж Джв джв Джь джь Дз дз Е е Ё ё Ж ж Жв жв Жь жь З з И и Й й К к Кв кв Къ къ Къв къв Къь къь Кь кь    Л л Ль ль М м Н н О о П п  Р р С с Т т Тл тл Тш тш  У у Ф ф Х х Хв хв Хь хь   Ц ц  Ч ч Чв чв   Ш ш  Шв шв Щ щ Ъ ъ Ы ы Ь ь  Э э Ю ю Я я

 Ծանոթագրություններ 

 Արտաքին հղումներ 
 Աբազական կայք (հիմնականում՝ ռուսերեն)

Կատեգորիա:Կարաչայ-Չերքեզիա
Կատեգորիա:Ռուսաստանի լեզուներ
Կատեգորիա:Թուրքիայի լեզուներ
Կատեգորիա:Կովկասյան մեռնող լեզուներ